Andrew Hammond

Andrew Robert Hammond (s. 11. helmikuuta 1988 White Rock, Brittiläinen Kolumbia, Kanada) on kanadalainen jääkiekkomaalivahti. Hän edustaa NHL-seura Montreal Canadiensin organisaatiota. 188 senttimetriä pitkän ja 98 kilogrammaa painavan Hammondin hanskakäsi on vasen.

 Ura 
NHL-varaukseton Hammond siirtyi maaliskuussa 2013 NHL-seura Ottawa Senatorsiin. Helmikuussa 2014 hän pelasi ensimmäisen NHL-ottelunsa Detroit Red Wingsiä vastaan. Pääosin hän pelasi kaudella Senatorsin farmiseurassa Binghamton Senatorsissa, jossa otteluita kertyi 52.

Kaudella  Hammond on pelannut enemmän NHL:ssä. Hän on esiintynyt pelaamissaan otteluissa erittäin hyvin ja hänen torjuntaprosenttinsa on ollut noin 95 ensimmäisten 14 ottelun jälkeen.http://www.suomikiekko.com/2015/03/haikaisevat-otteet-johtivat-jo-erikoisuuteen-nhlssa-kotiyleisolle-ilmaiset-hampurilaiset-voitosta/

Kaudella  Hammond siirtyi ison pelaajakaupan yhteydessä Colorado Avalancheen. Hän jatkoi kauden loppuun Senatorsin farmissa lainalla, sillä Coloradolla oli tarpeeksi maalivahteja. Seuraavalla kaudella hän sai yhden ottelun verran peliaikaa Coloradossa.

Kaudeksi 2018–2019 Hammond teki sopimuksen Minnesota Wildin kanssa, mutta pelasi vain tämän farmijoukkueessa AHL-liigan Iowa Wildissa. Kaudeksi 2019–2020 Hammond teki sopimuksen Buffalo Sabresin kanssa. Joulukuussa 2020 Hammond teki Minnesota Wildin kanssa yksivuotisen ja kaksisuuntaisen sopimuksen. https://www.tsn.ca/minnesota-wild-sign-g-andrew-hammond-alex-stalock-out-indefinitely-1.1564936 Kaudella 2020-2021 Hammond ei pelannut yhtäkään ottelua. Heinäkuussa 2021 Wild ja Hammond solmivat yhden vuoden mittaisen kaksisuuntaisen jatkosopimuksen, jonka arvo oli 700 000 dollaria.

Helmikuussa 2022 Wild kauppasi Hammondin Montreal Canadiensiin vaihdossa Brandon Baddockiin. https://www.tsn.ca/montreal-canadiens-acquire-g-andrew-hammond-from-wild-1.1758744

 Muuta 
Hammond tunnetaan lempinimellä Hamburglar, joka viittaa hampurilaisiin. Senatorsin peleissä on kaukaloon heitetty hampurilaisia ja Hammond on saanut pikaruokaketju McDonald'silta ilmaiset hampurilaiset elinikäisesti.

 Lähteet 


 Viitteet 

Luokka:Kanadalaiset jääkiekkomaalivahdit
Luokka:Vuonna 1988 syntyneet
Luokka:Elävät henkilöt